Na temelju članka 86., 113. i 198. Zakona o prostornom uređenju („Narodne novine“ broj 153/13.) i članka 40. Statuta Grada Koprivnice („Glasnik Grada Koprivnice“ broj 4/09., 1/12. i 1/13. i 3/13. - pročišćeni tekst) Gradsko vijeće Grada Koprivnice na \_\_\_\_ sjednici održanoj \_\_\_\_\_2017. godine, donijelo je

**ODLUKU**

**o izradi III. izmjena i dopuna**

**Prostornog plana uređenja Grada Koprivnice**

1. **OPĆE ODREDBE**

**Članak 1.**

 Odlukom o izradi III. izmjena i dopuna Prostornog plana uređenja Grada Koprivnice (u daljnjem tekstu: Odluka) pokreće se postupak izrade III. Izmjena i dopuna Prostornog plana uređenja Grada Koprivnice.

**Članak 2.**

 Ovom Odlukom utvrđuje se pravna osnova za izradu i donošenje III. Izmjena i dopuna Prostornog plana uređenja Grada Koprivnice (u daljnjem tekstu: Plan); razlozi donošenja Plana; obuhvat Plana; sažeta ocjena stanja u obuhvatu Plana; ciljevi i programska polazišta Plana; popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Plana; način pribavljanja stručnih rješenja Plana; popis javnopravnih tijela određenih posebnim propisima koji daju zahtjeve za izradu Plana te drugih sudionika korisnika prostora koji trebaju sudjelovati u izradi Plana; planirani rok za izradu Plana, odnosno njegovih pojedinih faza te izvori financiranja izrade Plana.

1. **PRAVNA OSNOVA ZA IZRADU I DONOŠENJE IZMJENA I DOPUNA PLANA**

**Članak 3.**

Pravna osnova za izradu i donošenje Plana su odredbe Zakona o prostornom uređenju („Narodne novine“ broj 153/13) (u daljnjem tekstu: ZPU).

1. **RAZLOZI ZA DONOŠENJE IZMJENA I DOPUNA PLANA**

**Članak 4.**

 Osnovni razlozi za izradu i donošenje Plana su:

* usklađivanje Plana s odredbama ZPU te drugim zakonima i podzakonskim aktima,
* manje korekcije građevinskog područja naselja,
* preispitivanje izgrađenih i neizgrađenih dijelova građevinskog područja,
* određivanje neuređenih dijelova neizgrađenog građevinskog područja,
* redefiniranje granice obuhvata Generalnog urbanističkog plana Koprivnice („Glasnik Grada Koprivnice“ broj 4/08, 5/08, 7/14 i 1/15 – pročišćeni tekst) (u daljnjem tekstu: GUP),
* usklađivanje odredbi Plana s planovima višeg reda te preispitivanje planskih smjernica za planove nižeg reda,
* usklađivanje Plana vezano za IV. Izmjene i dopune Prostornog plana Koprivničko-križevačke županije (u daljnjem tekstu: PPZP), što uključuje sve izmjene i dopune koje su predmet izmjena PPZP-a sukladno Odluci o izradi IV. izmjena i dopuna Prostornog plana Koprivničko-križevačke županije, KLASA: 350-02/16-01/9, URBROJ: 2137/1-05/01-16-4 od 7.7.2016.,
* preispitivanje i redefiniranje prometnih pravaca, površina i uvjeta gradnje prometnih i infrastrukturnih sustava i građevina, za sve vrste prometa,
* preispitivanje odredbi koje se odnose na poboljšanje prometnog sustava,
* usklađivanje granica eksploatacijskih polja ugljikovodika (EPU),
* preispitivanje i redefiniranje odredbi i obuhvata zona vezano za gospodarenje otpadom sukladno s odredbama posebnih zakona i pravilnika koji se odnose na održivo gospodarenje otpadom,
* usklađivanje Plana s odredbama zakonskih i podzakonskih propisa iz područja zaštite okoliša i prirode,
* ažuriranje granica zaštićenih područja prirode i granica ekološke mreže,
* preispitivanje odredbi koje se odnose na gradnju u svrhu omogućavanja iskorištavanja obnovljivih izvora energije,
* zaprimljene inicijative za izmjenu Plana, a koje nisu u suprotnosti s javnim interesom,
* ispravci grešaka i usklađivanje s podlogama.
1. **OBUHVAT IZMJENA I DOPUNA PLANA**

**Članak 5.**

 Obuhvat Plana obuhvaća administrativne granice Grada Koprivnice utvrđene Zakonom o područjima županija, gradova i općina u Republici Hrvatskoj („Narodne novine“ broj 6/06, 125/06, 16/07, 95/08, 46/10, 145/10, 37/13, 44/13, 45/13 i 110/15).

1. **SAŽETA OCJENA STANJA U OBUHVATU IZMJENA I DOPUNA PLANA**

**Članak 6.**

Prostorni razvoj Grada Koprivnice karakterizira pretežno ravnomjeran prostorni razvoj, a koji je posljedica kontinuiranog ažuriranja prostorno-planske dokumentacije kao i poticanja razvoja ravnomjerno raspoređene izgradnje pretežno niskih i srednje visokih građevina. Gustoća izgrađenosti razmjerno je mala, a riječ je o području koje raspolaže znatno očuvanim, kako prirodnim tako i stvorenim vrijednostima, odnosno resursima.

Postojeće stanje cestovnog prometa karakterizira povoljan prometni smještaj, no s obzirom da su u tijeku pripremne radnje na izgradnji budućih bitnih gradskih prometnica, u izradi Plana treba posebnu pažnju posvetiti kako prometu tako i prometu u mirovanju.

S obzirom na disperziju gradskih sadržaja iz zona centra koja je u odnosu na veličinu Grada Koprivnice dosegla svoj limit, potrebno je sagledati prostorno planska rješenja kojima će se pokušati riješiti problemi centralnog gradskog prostora, a kako bi se omogućio ravnomjeran prostorni razvoj te ravnomjeran razvoj rubnih naselja Grada Koprivnice.

U dosadašnjoj provedbi Prostornog plana uređenja Grada Koprivnice („Glasnik Grada Koprivnice“ broj 4/06, 5/12 i 3/15 i 5/15 – pročišćeni tekst) (u daljnjem tekstu: PPUG) pokazala se potreba redefiniranja pojedinih odredbi.

1. **CILJEVI I PROGRAMSKA POLAZIŠTA IZMJENA I DOPUNA PLANA**

**Članak 7.**

Osnovni cilj Plana je olakšati i pojednostaviti primjenu te provedbu dokumenata prostornog uređenja, uskladiti odredbe Plana sa zakonskom i podzakonskom regulativom i drugim dokumentima koji se odnose na područje Grada Koprivnice. Prema zaprimljenim inicijativama za izmjenu Plana uočena je potreba usuglašavanja javnog interesa s potrebama korisnika prostora i građevinskog zemljišta, a sve u skladu s temeljnim dugoročnim ciljevima prostornog razvoja te uređenja prostora utvrđenih Planom.

Ciljevi i programska polazišta temelje se na:

1. usklađivanju Plana sa ZPU na način da se odrede neuređeni dijelovi neizgrađenog građevinskog područja, van obuhvata GUP-a
2. usklađivanje odredbi za provođenje Plana s drugim zakonskim i podzakonskim aktima,
3. provjera potrebe određivanja zona urbane sanacije,
4. izbacivanju granica obuhvata planova užeg područja (UPU-i i DPU-i) iz Plana za područje unutar obuhvata GUP-a sukladno članku. 76. stavku 1. točki 5. ZPU,
5. ravnomjernom prostornom razvoju usklađenom s gospodarskim, društvenim i okolišnim polazištima,
6. usklađivanju planskih rješenja sa stvarnim potrebama stanovništva, privrede, koncepta razvoja gradskih naselja i ostalih korisnika prostora,
7. provjeri mogućnosti implementacije zaprimljenih inicijativa za izmjenu Plana, a koje nisu u suprotnosti s javnim interesom,
8. preispitivanju manjih izmjena granica i namjene građevinskih područja,
9. preispitivanju odredbi Plana koje se odnose na uvjete zaštite kulturnih dobara,
10. preispitivanju i detaljnijem određivanju djelatnosti i uvjeta u pojedinim zonama,
11. usklađivanju granica pojedinih namjena te usklađivanju odredbi za provođenje (urbanih pravila), tamo gdje je to moguće,
12. usklađivanju obuhvata zona i odredbi za provođenje prema granicama katastarskih čestica, tamo gdje je to moguće,
13. korekciji obuhvata GUP-a,
14. rješavanju specifičnosti potreba prometa u mirovanju u pojedinim zonama,
15. preispitivanju odredbi za sportsko rekreacijsku namjenu i određivanju površina za sportsko rekreacijsku namjenu kako bi se omogućila izgradnja novih sportskih površina u skladu s Planom,
16. preispitivanju postojećih odredbi PPUG te uvođenju mogućnosti izgradnje dodatnih sadržaja u pojedinim zonama,
17. preispitivanju odredbi koje se odnose na gradnju u svrhu omogućavanja iskorištavanja obnovljivih izvora energije,
18. utvrđivanju građevinskog područja groblja na prostoru izmjene obuhvata GUP-a,
19. preispitivanju i propisivanju odredbi koje se odnose na gradnju kampova i kamp odmorišta,
20. preispitivanju odredbi kojima se definiraju iznimke urbanih pravila za gradnju i formiranje građevinskih čestica unutar ranije formiranih kompleksa javne, društvene, poslovne, industrijske, gospodarske namjene te prostora zgrada tzv. društvene stanogradnje unutar obuhvata Plana,
21. preispitivanju odredbi kojima bi se omogućila aktivacija postojećih tradicijskih građevina, ambijentalnih građevina te privođenje namjeni i/ili prenamjena postojećih zapuštenih građevina ili kompleksa,
22. preispitivanju odredbi kojima se omogućuje gradnja istaka kao zatvorenih dijelova zgrade, a ne samo balkona, izvan gradivog dijela čestice, do regulacijske linije u skladu s postojećim propisima koji se odnose na gradnju.,
23. preispitivanju odredbi kojima se omogućuje rekonstrukcija postojećih zgrada u svrhu povećanja energetske učinkovitosti,
24. preispitivanju uvjeta za gradnju osnovne infrastrukture u smislu članka 3. stavka 1. točke 22. ZPU,
25. provjeri i propisivanju detaljnijih odredbi za rekonstrukciju građevina s naglaskom na ozakonjene građevine,
26. redefiniranju provedbenih odredbi za planiranje izgradnje izvan građevinskog područja sukladno članku 44.¸ZPU,
27. preispitivanju implementacije odredbi koje se odnose na mogućnost gradnje i uređenja dječjih igrališta, parkova, tematskih parkova, sportskih igrališta i sličnih sadržaja na područjima svih namjena, a sukladno pravilima struke.
28. usklađivanju zona izdvojenog građevinskog područja izvan naselja
29. usklađivanju podataka o razvrstavanju cesta na području grada s postojećim stanjem,
30. preispitivanju i redefiniranju prometnih pravaca, površina i uvjeta gradnje prometnih i infrastrukturnih sustava i građevina za sve vrste prometa,
31. preispitivanju odredbi koje se odnose na poboljšanje prometnog sustava,
32. usklađivanju granica eksploatacijskih polja ugljikovodika (EPU),
33. preispitivanju i redefiniranju odredbi i obuhvata zona vezano za gospodarenje otpadom sukladno odredbama posebnih zakona, pravilnika, planova i strategija koji se odnose na održivo gospodarenje otpadom (gospodarenje građevinskim otpadom, gospodarenje biorazgradivim otpadom, izgradnja reciklažnih dvorišta, izgradnja građevina za sortiranje otpada, gospodarenje opasnim otpadom i dr.),
34. ažuriranju granica zaštićenih područja prirode i granica ekološke mreže,
35. preispitivanju odredbi koje se odnose na gradnju infrastrukturnih i zaštitnih retencija te mogućnosti višestrukog korištenja područja u smislu privremenog funkcioniranja kao retencija za vrijeme vršnih opterećenja velikih voda,
36. preispitivanju odredbi koje se odnose na zaštitu od poplava,
37. usklađivanju Plana s odredbama zakonskih i podzakonskih propisa kojima se regulira područja zaštite okoliša i prirode,
38. ostalim zahtjevima ovisno o nastalim promjenama vezano za izmjene PPZP-a i zahtjevima nositelja izrade,
39. ispravcima eventualnih grešaka i neusklađenosti.
40. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PLANA**

**Članak 8.**

Za izradu Izmjena i dopuna Plana koristiti će se sljedeće stručne podloge i dokumenti koji su izrađeni (ili su u izradi te se mogu uzeti u obzir prema stupnju dovršenosti) na državnoj, županijskoj i gradskoj razini, a koji imaju utjecaj na planiranje prostora unutar obuhvata Plana, a naročito:

* Prostorni plan Koprivničko-križevačke županije („Službeni glasnik Koprivničko-križevačke županije“ broj 8/01., 8/07., 13/12. i 5/14.),
* IV. Izmjene i dopune Prostornog plana Koprivničko-križevačke županije koji je u izradi (Odluka o izradi IV. izmjena i dopuna Prostornog plana Koprivničko-križevačke županije, KLASA: 350-02/16-01/9, URBROJ: 2137/1-05/01-16-4 od 7.7.2016.,
* katastarske, topografske te ortofoto podloge Državne geodetske uprave,
* Strategija razvoja Grada Koprivnice 2015.-2020. („Glasnik Grada Koprivnice“ broj 2/15),
* preispitivanje i po potrebi usklađivanje s odredbama Strategije razvoja turizma Grada Koprivnice i okolice do 2025. godine – u fazi donošenja,
* strateški dokumenti Grada Koprivnice i odluke Grada Koprivnice,
* preispitivanje ili usklađivanje prometnog sustava sa principima iz usvojenog Plana održive urbane mobilnosti Grada Koprivnice – SUMP („Glasnik Grada Koprivnice“ broj 4/15),
* druge podloge proizašle iz zahtjeva javnopravnih tijela iz članka 11. ove Odluke,
* postupak ocjene o potrebi strateške procjene utjecaja Plana na okoliš, sukladno članku 66. Zakona o zaštiti okoliša („Narodne novine“ broj 80/13, 153/13 i 78/15), odnosno članku 86. stavku 3. ZPU.

Ukoliko će se u tijeku izrade Plana pojaviti potreba za izradom dodatnih podloga, iste će se izraditi.

1. **NAČIN PRIBAVLJANJA STRUČNIH RJEŠENJA ZA IZRADU IZMJENA I DOPUNA PLANA**

**Članak 9.**

Za izradu Plana ne predviđa se izrada varijantnih stručnih rješenja od strane više izrađivača.

Za izradu Plana koristiti će se trenutno važeće podloge od nadležnog tijela, a to su digitalna katastarska podloga (DKP), nova ortofoto podloga (DOF), topografska karta (TK 25).

**Članak 10.**

Plan će se pribaviti odabirom najpovoljnije ponude sukladno Zakonu o javnoj nabavi, a u skladu s uvjetima koji će biti specificirani u dokumentaciji za nadmetanje.

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA**

**Članak 11.**

U postupku izrade Plana tražiti će se sudjelovanje i podaci, planske smjernice i drugi propisani dokumenti javnopravnih tijela kao i drugih sudionika, a sukladno članku 90. ZPU.

1. Ministarstvo graditeljstva i prostornog uređenja, Ulica Republike Austrije 20, 10000 Zagreb,
2. Ministarstvo zaštite okoliša i energetike, Uprava za zaštitu prirode, Radnička cesta 80, 10000 Zagreb,
3. Ministarstvo gospodarstva, maloga i srednjega poduzetništva i obrta, Ulica grada Vukovara 78, 10000 Zagreb,
4. Ministarstvo gospodarstva, Uprava za industrijsku politiku, energetiku i rudarstvo, Sektor za rudarstvo, Ulica grada Vukovara 78, Zagreb,
5. Ministarstvo kulture, Uprava za zaštitu kulturne baštine, Konzervatorski odjel u Bjelovaru, Trg Eugena Kvaternika 6, 43000 Bjelovar,
6. Ministarstvo unutarnjih poslova, Policijska uprava Koprivničko-križevačka, Služba zajedničkih i upravnih poslova, Trg Eugena Kumičića 18, 48000 Koprivnica,
7. Ministarstvo poljoprivrede, Uprava poljoprivrede i prehrambene industrije, Ulica grada Vukovara 78, 10000 Zagreb,
8. Ministarstvo poljoprivrede, Ulica grada Vukovara 78, 10000 Zagreb,
9. Ministarstvo poljoprivrede, Uprava šumarstva, lovstva i drvne industrije, Planinska 2a, 10000 Zagreb
10. Ministarstvo obrane, uprava za materijalne resurse, Služba za nekretnine, graditeljstvo i zaštitu okoliša, Sarajevska cesta 7, 10000 Zagreb,
11. Ministarstvo pomorstva prometa i infrastrukture, Prisavlje 14, 10000 Zagreb,
12. Ministarstvo zdravstva, Uprava za unaprjeđenje zdravlja, sektor županijske sanitarne inspekcije i pravne podrške, služba županijske sanitarne inspekcije, PJ Odjel za sjeverozapadnu Hrvatsku, Ispostava Koprivnica, Ulica Antuna Nemčića 5, 48000 Koprivnica,
13. Ministarstvo rada i mirovinskog sustava, Inspektorat rada, Područni ured Varaždin, ispostava u Koprivnici, Ulica Taraščice 2, 48000 Koprivnica,
14. Hrvatska agencija za civilno zrakoplovstvo, Ulica Grada Vukovara 284, 10000 Zagreb,
15. HAOP, Hrvatska agencija za okoliš i prirodu, Radnička cesta 80/7, 10000 Zagreb,
16. HAKOM, Hrvatska regulatorna agencija za mrežne djelatnosti, Roberta Frangeša Mihanovića 9, 10000 Zagreb,
17. Hrvatska poljoprivredna agencija, Poljana Križevačka 185, 48260 Križevci
18. Hrvatski zavod za prostorni razvoj, Ulica Republike Austrije 20, 10000 Zagreb,
19. Hrvatske ceste d.o.o. za upravljanje, građenje i održavanje državnih cesta, Vončinina 3, 10000 Zagreb,
20. Hrvatske ceste d.o.o., Sektor za održavanje i promet, poslovna jedinica Varaždin, Kralja Petra Krešimira IV 25, 42000 Varaždin,
21. Hrvatske ceste d.o.o., Sektor za održavanje i promet, Poslovna jedinica Bjelovar, Josipa Jelačića 2, 43000 Bjelovar,
22. Županijska uprava za ceste Koprivničko-križevačke županije, I. Z. Dijankovečkog 3, 48260 Križevci,
23. HP - Hrvatska pošta d.d., Jurišićeva 13, 10000 Zagreb,
24. Hrvatske šume d.o.o., Savska cesta 88a, 10000 Zagreb,
25. Hrvatske šume d.o.o., Ivana Meštrovića 28, 48000 Koprivnica
26. Hrvatske vode, Vodnogospodarski odjel za Muru i gornju Dravu, Međimurska 26b, 42000 Varaždin,
27. Hrvatske vode, VGI za mail sliv "Bistra", A. Radića 8b, 48350 Đurđevac,
28. HŽ Infrastruktura, Mihanovićeva 12, 10000 Zagreb,
29. PLINACRO d.o.o., Savska cesta 88a, 10000 Zagreb,
30. JANAF d.d., Jadranski naftovod, Miramarska cesta 24, 10000 Zagreb,
31. INA d.d., SD istraživanje i proizvodnja nafte i plina,Av. Većeslava Holjevca 10, 10000 Zagreb,
32. HEP – ODS Hrvatska elektroprivreda, Operater distribucijskog sustava d.o.o. Elektra Koprivnica, Hrvatske državnosti 32, 48000 Koprivnica,
33. HEP - OPS Hrvatski operator prijenosnog sustava d.o.o., Kupska 4, 10000 Zagreb,
34. Središnji državni ured za upravljanje državnom imovinom (SDUUDI), Dežmanova 10, 10000 Zagreb,
35. Prirodni plin d.o.o., Šubićeva 29, 10000 Zagreb,
36. Državna uprava za zaštitu i spašavanje, Područni ured za zaštitu i spašavanje Koprivnica, Ulica hrvatske državnosti 7, 48000 Koprivnica,
37. Državna geodetska uprava, Područni ured za katastar Koprivnica, Hrvatske državnosti 5a, 48000 Koprivnica,
38. Državni zavod za radiološku i nuklearnu sigurnost, Frankopanska 11, 10000 Zagreb,
39. Državni hidrometeorološki zavod, Grič 3, 10000 Zagreb,
40. Zavod za javno zdravstvo Koprivničko-križevačke županije, Trg Tomislava dr. Bardeka 10/10, 48000 Koprivnica,
41. Zavod za prostorno uređenje Koprivničko-križevačke županije, Florijanski trg 4/I, 48000 Koprivnica,
42. Koprivničko-križevačka županija, Upravni odjel za gospodarstvo, komunalne djelatnosti i poljoprivredu, Ul. Antuna Nemčića 5, 48000 Koprivnica
43. Koprivničko-križevačka županija, Upravni odjel za gospodarstvo, komunalne djelatnosti, poljoprivredu i međunarodnu suradnju, Odsjek za zaštitu okoliša i zaštitu prirode, Ul. Antuna Nemčića 5, 48000 Koprivnica
44. Koprivničko-križevačka županija, Upravni odjel za gospodarstvo, komunalne djelatnosti i poljoprivredu i međunarodnu suradnju, Pododsjek za energetiku, promet i poslove zaštite i spašavanja, Ul. Antuna Nemčića 5, 48000 Koprivnica
45. Javna ustanova za upravljanje zaštićenim prirodnim vrijednostima na području Koprivničko-križevačke županije, Florijanski trg 4/II, 48000 Koprivnica,
46. Hrvatske šume d.o.o. Zagreb, Uprava šuma podružnica Koprivnica, I. Meštrovića 28, 48000 Koprivnica,
47. Koprivnica plin - distribucija plina d.o.o., Mosna 15, 48000 Koprivnica,
48. Koprivničke vode d.o.o., Mosna 15a, 48000 Koprivnica,
49. Komunalac d.o.o., Mosna 15, 48000 Koprivnica,
50. Grad Koprivnica, Zrinski trg 1, Koprivnica
51. Mjesni odbori u obuhvatu Plana: MO "Banovec", MO "Brežanec", MO "Centar", MO "Dubovec", MO "Ledinska", MO "Lenišće", MO "Miklinovec", MO "Podolice", MO "Taraščice", MO "Vinica", MO "Reka", MO "Kunovec Breg", MO "Starigrad", MO "Draganovec", MO "Herešin", MO "Bakovčica", MO "Jagnjedovec", MO "Štaglinec",
52. Nadležna tijela susjednih općina: Općina Koprivnički Ivanec, Općina Rasinja, Općina Sokolovac, Općina Kapela Bjelovarsko-bilogorska županija, Općina Koprivnički Bregi, Općina Peteranec,
53. drugi sudionici čije je sudjelovanje propisano zakonom ili drugim propisima odnosno čije se sudjelovanje u tijeku izrade pokaže potrebnim.
54. **PLANIRANI ROK ZA IZRADU PROSTORNOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA AKO JE TAJ ROK DUŽI OD TRIDESET DANA.**

**Članak 12.**

Za izradu Plana određuju se sljedeći rokovi:

- postupak izrade i donošenja Plana prati postupak izrade i donošenja Izmjena i dopuna PPZP-a kao prostornog plana šireg područja te je u tom smislu potrebno uskladiti rokove za izradu Plana,

- rok za pripremu zahtjeva javnopravnih tijela te drugih sudionika iz članka 11. ove Odluke je 30 dana od dana dostave ove Odluke,

- rok za izradu Nacrta prijedloga Plana je 60 dana od dana dostave zahtjeva javnopravnih tijela iz članka 11. ove Odluke,

- prezentacija nacrta prijedloga Plana javnosti i tijelima iz članka 11. ove odluke je 15 dana,

- rok za izradu prijedloga Plana je 15 dana,

- rok za javnu raspravu je 15 dana,

- rok za pripremu izvješća o javnoj raspravi je 15 dana,

- rok za izradu Nacrta konačnog prijedloga Plana je 15 dana od dana izrade izvješća o javnoj raspravi,

- rok za izradu i utvrđivanje Konačnog prijedloga Plana je 15 dana,

- rok za pribavljanje suglasnosti Zavoda za prostorno uređenje Koprivničko-križevačke županije, ukoliko je potrebna je 30 dana,

- rok za objavu pročišćenog teksta odredbi za provedbu Plana je 30 dana od dana stupanja na snagu Plana,

- rok za dostavu izvornika Plana je 15 dana od dana objave Odluke o donošenju Plana u Glasniku Grada Koprivnice.

Rokovi iz stavka 1. ovog članka iz opravdanih razloga mogu se produljiti, uz suglasnost nositelja izrade i izrađivača, u slučaju ponovljene javne rasprave ili iz razloga usklađivanja rokova sa postupcima propisanim posebnim zakonima kojima se uređuje zaštita okoliša i prirode.

1. **IZVORI FINANCIRANJA IZRADE IZMJENA I DOPUNA PLANA**

**Članak 13.**

Izvor financiranja Izmjena i dopuna Plana je osiguran u Proračunu Grada Koprivnice za 2017. godinu.

1. **ZAVRŠNE ODREDBE**

**Članak 14.**

Javnopravna tijela te drugi sudionici iz članka 11. ove Odluke u izradi Plana moraju u svojim zahtjevima navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi. Ako to nije učinjeno, nositelj izrade takve zahtjeve nije dužan uzeti u obzir, ali je to dužan posebno obrazložiti.

Ako javnopravna tijela te drugi sudionici iz članka 11. ove Odluke ne dostave svoje zahtjeve u roku određenom u članku 12. ove Odluke, smatrat će se da zahtjeva nema, ali se u tom slučaju uzimaju u obzir uvjeti koji su od utjecaja na Plan prema odgovarajućem posebnom propisu i/ili dokumentu.

Ukoliko tijekom izrade Plana stupi na snagu pravilnik iz članka 56. stavka 3. ZPU, izrađivač se dužan pridržavati odredbi istog.

**Članak 15.**

Na području unutar granica obuhvata Plana ne zabranjuje se izdavanje akata za gradnju tijekom izrade i donošenja Plana.

Sve izmjene i dopune odnose se na tekstualni i grafički dio Plana.

**Članak 16.**

Grad Koprivnica, Upravni odjel za izgradnju grada i prostorno uređenje kao nositelj izrade obvezuje se:

* sukladno članku 86. stavku 5. ZPU dostaviti ovu Odluku Hrvatskom zavodu za prostorni razvoj,
* sukladno članku 88. stavku 1. ZPU obavijestiti javnost o izradi Plana na mrežnoj stranici Grada Koprivnice ([www.koprivnica.hr](http://www.koprivnica.hr)) i kroz informacijski sustav putem Hrvatskog zavoda za prostorni razvoj,
* sukladno članku 90. stavku 1. ZPU dostaviti po jedan primjerak ove Odluke javnopravnim tijelima te drugim sudionicima u izradi Plana utvrđenima u članku 11. Odluke.
* dostaviti Plan Zavodu za prostorno uređenje Koprivničko-križevačke županije te Ministarstvu graditeljstva i prostornoga uređenja sukladno članku 112. stavku 1. i 3. ZPU.

**Članak 17.**

 Ova Odluka stupa na snagu osmi dan od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA:

URBROJ:

Koprivnica,

PREDSJEDNIK:

Zoran Gošek, dipl.ing.

**OBRAZLOŽENJE**

Odluku o donošenju Prostornog plana uređenja Grada Koprivnice donijelo je Gradsko vijeće Grada Koprivnice 2006. godine („Glasnik Grada Koprivnice“ broj 4/06) temeljem Zakona o prostornom uređenju („Narodne novine“ broj 30/94, 68/98, 61/00, 32/02 i 100/04). Potom su donesene I. Izmjene i dopune Prostornog plana uređenja Grada Koprivnice („Glasnik Grada Koprivnice“ broj 5/12) temeljem Zakona o prostornom uređenju i gradnji („Narodne novine“ broj 76/07, 38/09, 55/11, 90/11, 50/12 i 55/12), II. Izmjene i dopune Prostornog plana uređenja Grada Koprivnice („Glasnik Grada Koprivnice“ broj 3/15) prema Zakonu o prostornom uređenju („Narodne novine“ broj 153/13), a objavljen je sukladno članku 113. Zakona o prostornom uređenju i pročišćeni tekst Prostornog plana uređenja Grada Koprivnice („Glasnik Grada Koprivnice“ broj 5/15).

Od dana stupanja na snagu Zakona o prostornom uređenju, odnosno 1.1.2014.godine uočene su potrebe za donošenje III. Izmjena i dopuna Prostornog plana uređenja Grada Koprivnice, u međuvremenu donesena je i Odluka o izradi IV. izmjena i dopuna Prostornog plana Koprivničko-križevačke županije, KLASA: 350-02/16-01/9, URBROJ: 2137/1-05/01-16-4 od 7.7.2016. s kojom je potrebno uskladiti Prostorni plan uređenja Grada Koprivnice, te je uočeno da su potrebne novelacije prometnih i planskih rješenja radi lakše provedbe i usklađenja stanja na terenu.

Temeljem članka 113. Zakona o prostornom uređenju na izradu i donošenje izmjena i dopuna prostornih planova primjenjuju se odredbe kojima je uređena izrada i donošenje prostornih planova sadržane u glavi 6.5. Zakona o prostornom uređenju. Sukladno članku 86. izrada prostornog plana, odnosno njegovih izmjena i dopuna započinje donošenjem odluke o izradi, a koju donosi Gradsko vijeće Grada Koprivnice. Člankom 89. određen je sadržaj iste pa tako ona sadrži pravnu osnovu, razloge donošenja, obuhvat, sažetu ocjenu stanja, ciljeve i programska polazišta, popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu, način pribavljanja stručnih rješenja, popis javnopravnih tijela određenih posebnim propisima koji daju zahtjeve za izradu te drugih sudionika korisnika prostora koji trebaju sudjelovati u izradi, planirani rok za izradu te izvore financiranja izrade.

Ovom Odlukom o izradi započinje postupak izrade i donošenja III. Izmjena i dopuna Prostornog plana uređenja Grada Koprivnice, a koji će se provoditi sukladno rokovima navedenima u članku 12. ove Odluke.

S obzirom na naprijed navedeno predlaže se donošenje ove Odluke.

|  |  |
| --- | --- |
| Nositelj izrade aktaUpravni odjel za izgradnju grada iprostorno uređenjePročelnicaJasna Golubić, dipl.ing.građ. | Predlagatelj aktaZamjenik koji obnaša dužnost gradonačelnikaMišel Jakšić, dipl. oec. |